laion/Wikipedia-Exotic huggingface dataset:
מטקות

מטקות הוא משחק כדור ישראלי מטיפוס המסירות, המיועד לשני משתתפים או יותר. מטרת המשחק להתמסר בכדור גומי חלול באמצעות מחבטים עגולים בלבד במשך זמן רב ככל האפשר, בעוצמת חבטה גבוהה ומבלי שהכדור ייפול לקרקע. לשם כך, במשחק מתקדם נהוג כי שחקן אחד תפקידו תוקף ושחקן שני מגן. לרוב אין במשחק מנצח או מפסיד. במשחק משתמשים במטקה ובכדור גומי. ישנן מטקות אשר מתמחות בהגנה/התקפה. המחבטים עשויים מעץ, פלסטיק או סיבי פחמן. במטקות מקצועיות פנים המטקה הוא חלול וזה כדי שהמטקה תהיה מעט גמישה. ידית המחבט עטופה על פי רוב בשתי חתיכות פלסטיק המעבות אותה והופכות אותה נוחה להחזקה. הן המשחק והן המחבטים מכונים "מטקות". הכדורים נבדלים במקדם האלסטיות שלהם וככל שהכדור אלסטי יותר הוא מאבד פחות אנרגיה בהתנגשות עם המטקה. האלסטיות מדורגת לעיתים על פי נקודות צבעוניות על הכדור- צהובה, ירוקה או אדומה, בסדר עולה של מקדם אלסטיות. מקובל לשחק את המשחק על שפת הים או באתרי נופש נרחבים אחרים, אשר כוללים בדרך כלל רחצה. מקור המשחק הוא בישראל[דרוש מקור] ואף יש המכנים אותו הספורט הלאומי של ישראל, אך משחקים אותו גם בברזיל, איטליה ויוון. בשנים האחרונות משחקים מטקות חוף מקצועי. מקור השם הוא מהמילה מַדַקָּה בערבית, שפירושה הוא עלי. צורת המטקה, המורכבת מידית שבסופה חלק מעוגל, היא בעלת דמיון לעלי. בנוסף הפעולה של נקישה קצובה קיימת בערבית בשורש ד-ק-ק, והנקישה הקצובה המאפיינת את המשחק מביאה אף היא לשם "מדקה". "אמנון הנשיא", מוותיקי שחקני המטקות, הפך את ביתו בתל אביב ל"מוזיאון המטקות" היחיד בעולם. בין המוצגים המיוחדים נמצאות מטקות משיש, מקרמיקה, מפסיפס ומצדפים, מטקות מאלופי יוון, מאורי גלר, מטקות בצורת שעון ומטקות מצוירות. בשנת 2021 הוציאו הראפר ג'ימבו ג'יי ולהקת ספא את הסינגל "מטקות", ששם דגש על כך שהמשחק שוחר שלום וכל תכליתו היא לשחק ביחד, ללא מפסידים ומנצחים. . מאסכולה דומה אך שונה בסצנת הרה-גיי הישראלית נכנסת לרשימה היצירה של האמן גון בן ארי בשם "מטקות" השיר סוקר את חווית השהות בחופי ישראל, על אחת כמה וכמה חופים עירוניים כדוגמת תל אביב ואשדוד, מצד השחקן והן מצד הרוחץ הישראלי בחופי ישראל. מדיה וקבצים בנושא מטקות בוויקישיתוף מטקות סם החיים חלק א, סרטון באתר יוטיוב (אורך: 9:41) האורגינלים - מטקות, סרטון באתר יוטיוב (אורך: 5:09) למה מטקות זה הספורט הלאומי של ישראל? כאן דעה, סרטון באתר יוטיוב (אורך: 3:39) עידו רקובסקי, אליפות תל אביב למטקות 2023, באתר הארץ, 23 ביולי 2023 רוביק רוזנטל, יוחנן הסנדלר פינת שוסטר, באתר nrg‏, 16 בדצמבר 2005. גיל לוין, שיגעון המטקות: האנשים שמכורים למשחק של הקיץ, באתר חדשות 13, 30 בספטמבר 2022 פטיפון - ג'ימבו ג'יי - מטקות, באתר פטיפון
שמ"ח (פירושונים)

האם התכוונתם ל... 348 (מספר) (איט') – מספר טבעי ה'שמ"ח – שנה עברית שמלה חדשה – ספרו של רבי אלכסנדר סנדר שור
שנ"ב (פירושונים)

האם התכוונתם ל... 352 (מספר) (איט') – מספר טבעי ה'שנ"ב – שנה עברית שהכל נהיה בדברו – אחת מברכות הנהנין
ש"ע (פירושונים)

האם התכוונתם ל... 370 (מספר) (איט') – מספר טבעי ה'ש"ע – שנה עברית שולחן ערוך – ספר הלכה מרבי יוסף קארו שם עצם – אחד מחלקי הדיבר שמונה עשרה – תפילה שמיני עצרת – חג
ת"ב (פירושונים)

האם התכוונתם ל... 402 (מספר) (איט') – מספר טבעי ה'ת"ב – שנה עברית תנחומא בובר – מדרש תנחומא, מהדורת שלמה בובר תשעה באב – יום צום שחל בט' באב
ת"ד (פירושונים)

האם התכוונתם ל... 404 (מספר) (איט') – מספר טבעי ה'ת"ד – שנה עברית תאונת דרכים תא דואר תיבת דואר 404 (פירושונים)
חטיפת מרדכי קורנגולד

חטיפת מרדכי קורנגולד התרחשה בירושלים ב-29 בדצמבר 1944, במסגרת הסזון, והסתיימה בשחרורו כעבור שבוע. מרדכי קורנגולד, בן שש-עשרה וחצי, היה חבר בתנועת הנוער הציונית דתית ברית החשמונאים, אשר שימשה כמאגר כוח אדם מבצעי לפעולות האצ"ל והלח"י, וכך פעל קורנגולד בלח"י. בהמשך התקבל לעבודה כשליח בסוכנות היהודית. באותה תקופה, דצמבר 1944, החלו ההגנה והפלמ"ח לנהל מאבק נגד האצ"ל, שכונה "הסזון", כדי לאלצו לחדול מביצוע פעולות נגד כוחות המנדט הבריטי. המאבק כלל הסגרת אנשי אצ"ל לידי הבריטים וכן אירועים שבהם הוחזקו אנשי אצ"ל בידי אנשי הגנה בתנאים קשים תוך חקירות שלוו לעיתים באלימות. במסגרת פעולות אלו, נחשד כנראה קורנגולד שהוא משמש כ"מודיע" של האצ"ל בסוכנות היהודית ולכן הוחלט לחטוף ולחקור אותו. החטיפה עוררה סערה בירושלים. החטיפה בוצעה בערב ב-29 בדצמבר 1944, באותו ערב שבו בוצעה גם חטיפת דניאל ינובסקי ובאותה שיטה - שני "שוטרים", אחד "אנגלי" והאחר "יהודי", מלווים בבלש ללא מדים, הגיעו לביתו של קורנגולד והודיעו לו כי באו לעוצרו. הם אזקו והובילו אותו למכונית שהמתינה בחוץ. כל הפעולה נמשכה דקות מספר ואיש מן הנוכחים לא העלה על דעתו כי מדובר בחטיפה. אביו של קורנגולד פנה לרב אריה לוין וביקשו לברר אצל השלטונות מה עלה בגורלו של בנו. לוין, הלך עוד באותו לילה אל מרכז הבולשת בירושלים ושאל את הקצין התורן היכן מרדכי קורנגולד ובמה מאשימים אותו. הקצין בדק והודיע ללוין: "אנו לא עצרנו אותו. עשו זאת אחיכם היהודים". החוטפים השכיבו את קורנגולד על רִצפת המכונית, כשעיניו קשורות, והביאוהו לחדר המעצר במערה שליד משמר העמק. אחר-כך הוסרה המטפחת מעל עיניו, אך השומרים היו נכנסים אליו במסכות על פניהם ולא דיברו אתו הוא עצמו ביקש מהם רק תפילין וסידור ונענה בחיוב. בהמשך שהה מספר ימים בבידוד מוחלט. אחר-כך הובא לחקירה במהלכה ספג מכות. קורנגולד נשאל על חבריו, שהיו אנשי אצ"ל, ונתבקש לספר על פגישותיהם ומעשיהם. חוקריו האשימו אותו בהדבקת כרוזים של אצ"ל והוא נדרש למסור את שמות החברים שהיו אתו. כן שאלו אותו על עבודתו בסוכנות היהודית ועל הקשר בין עבודתו לבין פעילותו המחתרתית. קורנגולד הכחיש שהיה חבר באצ"ל, אבל לא סיפר לחוקריו כי היה חבר לח"י. כשעובדת חברותו בלח"י נודעה לחוקריו הם הודיעו לו על שחרורו. קורנגולד הוכנס למכונית, כשעיניו קשורות, והוסע לאחד הפרדסים בקרבת כפר-סבא. שם הוסרה המטפחת מעיניו, נמסר לו כי נחטף בטעות, ניתנה לו חצי לירה להוצאות הדרך, ונאמר לו: "רוץ לכיוון האורות. זוהי כפר-סבא". מרוב התרגשות, מעד ונפל. שומריו האיצו בו לקום ולהמשיך בריצה, ותוך כדי כך הסתלקו מן המקום. לאחר שחרורו, הוזמן קורנגולד למשרדי הבולשת בירושלים ונתבקש לתאר את פרטי חטיפתו, מקום מעצרו ומה עשו בו בזמן המעצר. לאחר מכן הודיעו לו שהוחלט להטיל עליו מעצר בית. כן הוטל עליו להתייצב פעמיים ביום בתחנת המשטרה. יהודה לפידות, הסזון - ציד אחים, עמוד 210, הוצאת מכון ז'בוטינסקי בישראל, תל אביב, 1994, באתר דעת (מהדורה מחודשת) סזון: חטיפת מרדכי קורנגולד, ב"אנציקלופדיה יהודית" באתר "דעת" שני יהודים נחטפו בירושלים, הארץ, 1 בינואר 1945 נחטף חבר "ברית החשמונאים" בירושלים, המשקיף, 1 בינואר 1945 סזון: חטיפת מרדכי קורנגולד, ב"אנציקלופדיה יהודית" באתר "דעת" ארכיון צה"ל, תיק פלמ"ח 19/801 מ.קורנגולד שוחרר ע"י חוטפיו, המשקיף, 8 בינואר 1945
ת"ה (פירושונים)

האם התכוונתם ל... 405 (מספר) (איט') – מספר טבעי ה'ת"ה – שנה עברית תורת הבית – ספר הלכה שחיבר הרשב"א תרומת הדשן (ספר) – ספר הלכה שחיבר רבי ישראל איסרלין
יוהאן גוטפריד שדו

יוהאן גוטפריד שדו (בגרמנית: Johann Gottfried Schadow;‏ 1764, ברלין – 1850) היה פסל גרמני. שדו נולד בברלין לחייט עני. שדו החל את לימודי הפיסול של אצל ז'אן-פייר-אנטואן טאסרט בחסות פרידריך השני, מלך פרוסיה. טאסרט הציע לשדו את ידה של ביתו אבל הוא העדיף להתחתן עם אישה יהודייה מבוגרת מווינה בשם מריאן דה וידל. טאסרט לא נעלב וסייע לו להמשיך בלימודיו ברומא. לאחר שלוש שנים חזר שדו לברלין והמשיך את דרכו של טאסרט בחצר המלך וכמזכיר האקדמיה הפרוסית לאמנות. שדו היה בקשרי ידידות עם יוהאן וולפגנג פון גתה ולאחר שבנו של גתה ביקר אותו בוויימאר שדו יצר שתים עשרה מדליות של גתה. בין תלמידיו של שדו: כריסטיאן דניאל ראוך, ואמיל וולף האחיין שלו. שדו היה אביהם של הפסל רודולף שדו והצייר וילהלם פרידריך שדו מאשתו הראשונה והצייר פליקס שדו. לשדו ולאשתו השנייה היה נכד האדמירל פליקס פון בנדמן. קוודריגת שער ברנדנבורג מקדימה קוודריגת שער ברנדנבורג מהצד פרוטומה של פרדריקה ממקלנבורג-שטרליץ בגלריה הלאומית הישנה בברלין פרוטומה של ניקולאוס קופרניקוס במקדש ולהאלה פרוטומה של עמנואל קאנט במקדש ולהאלה פרוטומה של היינריך הארי, דוכס סקסוניה ובוואריה במקדש ולהאלה פרוטומות של פיליפ מלנכתון ומרטין לותר מאחוריו במוזיאון בביתו של פיליפ מלנכתון בויטנברג לואיזה ממקלנבורג-שטרליץ ופרדריקה ממקלנבורג-שטרליץ בבכנסיית פרידריכסוורדר בברלין פסל אלגורי של תקוה זוג הרקדנים מריה וסלבטורה ויגאנו בתצריב עם צבעי מים עלמה נחה בגלריה הלאומית הישנה (ברלין) הרקולס והאריה מנמאה על פי עיצוב של שדו בקלנישר פארק בברלין פסל של פרידריך השני בחדר המלך בארמון סנסוסי מדיה וקבצים בנושא יוהאן גוטפריד שדו בוויקישיתוף יוהאן גוטפריד שדו, באתר אנציקלופדיה בריטניקה (באנגלית) יוהאן גוטפריד שדו, באתר "Find a Grave" (באנגלית)
תי"ט (פירושונים)

האם התכוונתם ל... 419 (מספר) (איט') – מספר טבעי ה'תי"ט – שנה עברית תוספת יום טוב – פירוש על המשנה מרבי יום-טוב ליפמן הלר
בלש בעל כרחו

בלש בעל כרחו (באנגלית: The Man from the Diners' Club) הוא סרט קומדיה אמריקאי משנת 1963 עם דני קיי וטלי סוואלס בתפקידים הראשיים. זה סרטו האחרון של דני קיי בתפקיד ראשי. ארנולד "ארני" קלנק (דני קיי) עובד כפקיד בחברת כרטיסי האשראי דיינרס קלאב. הוא עצבני בגלל הרעש שהוא שומע כל הזמן מה"מחשב" של החברה וזקוק לתרופות הרגעה. הוא מאורס ללוסי (מרתה הייר) מזכירת הבוס מר מרטינדייל (אוורט סלואן). הם עומדים להתחתן לאחר שארני דחה זאת ארבע פעמים. תפקידו של ארני הוא לאשר בקשות הצטרפות לחברה. "פוטס" פולארדוס (טלי סוואלס) הוא עבריין מורשע על העלמות מס. הוא מעוכב יציאה ורוצה להגיע למקסיקו סיטי שם נמצא כספו בכספת. יש לו מכון כושר "Sweet Shop" המשמש להלבנת כספים ומנוהל על ידי עוזרו, ג'ורג' (ג'ורג' קנדי). חברתו, "שוגר פאי" (קארה ויליאמס) מציעה לו להגיש בקשת חברות ב"דיינרס קלאב". ארני המבולבל מאשר זאת לפני שהוא רואה על הלוח שפולארדוס ברשימת מסורבי בקשות. כעת מטרתו לבטל את האישור. הוא נכנס לחדר ה"מחשב" המלא באלפי אישורים ומנצל את העובדה שהמפעילה אלן (אן מורגן גילברט) יצאה להפסקת צהרים. בסופו של דבר כל האישורים מתעופפים ואלן שחוזרת מההפסקה, מתעלפת. ארני מחליט לבלוש ולגנוב את כרטיס האשראי שאישר. הוא מגיע למכון הכושר ומבקש להתקבל כמאמן כושר. ג'ורג' מסתכל על רגליו ורואה שכף הרגל השמאלית שלו גדולה מהימנית ומיד מתגבשת תוכנית למילוט פולארדוס. פולארדוס יקנה זוג כרטיסים למקסיקו בכרטיס האשראי של ארני. ארני יוחזק במכון ותבויים שרפה בה הוא יישרף וגופתו תזוהה כזו של פולארדוס בגלל צורת כפות הרגליים. ארני מנסה בכל מיני הזדמנויות לגנוב את כרטיס האשראי של פולארדוס אך נכשל. למכון נכנס פקיד בכיר מ"דיינרס" וארני מתחפש למסז'אזיסט ומעניק לו "עיסוי" טראומטי. בין כל הבעיות האלה אמור ארני גם להינשא ללוסי. פולארדוס מסביר לארני את תוכניתו השטנית. פולארדוס מבחין בסוכני FBI מתצפתים על המכון ומוצא דרך להתחמק משם. הוא מזמין 50 שליחים עם אופנים ויוצא אתם מהמכון. הבלשים לא מזהים אותו בין כל הרוכבים. בינתיים מצליח ארני להשתחרר, מגיע לטקס החתונה וביחד עם לוסי הוא נכנס למכונית, רודף אחרי פולארדוס וחברתו בדרך לשדה התעופה וגורם לו לעצור ולהיתפס. ארני מתפרסם בכל העיתונים ומקבל העלאה בחברה לעבוד במחלקת הבלשים. "בלש בעל כרחו", במסד הנתונים הקולנועיים IMDb (באנגלית) "בלש בעל כרחו", באתר AllMovie (באנגלית) "בלש בעל כרחו", באתר Rotten Tomatoes (באנגלית) "בלש בעל כרחו", במסד הנתונים הקולנועיים KinoPoisk (ברוסית) קדימון לבלש בעל כרחו, באתר יוטיוב בלש בעל כרחו, באתר TCM
ת"כ (פירושונים)

האם התכוונתם ל... 420 (מספר) (אנ') – מספר טבעי ה'ת"ך – שנה עברית תורת כהנים – מדרש הלכה על ספר ויקרא תקיעת כף – ביטוי התחייבות משפטית בין שני אנשים תקפו כהן – סוגיה תלמודית במסכת בבא מציעא תקפו כהן – ספר למדני מרבי שבתי כהן העוסק בסוגיה הנ"ל
תכ"ד (פירושונים)

האם התכוונתם ל... 424 (מספר) (איט') – מספר טבעי ה'תכ"ד – שנה עברית תוך כדי דיבור – מונח הלכתי
וקטור W8

וקטור W8 (באנגלית : Vector W8, קרוי גם : Vector W8 Twin-Turbo) היא מכונית ספורט בתצורה קופה המוגדרת מכונית על מתוצרת יצרנית הרכב Vector Motors Corporation (אנ') חברת בת של Megatech (אנ') אשר יוצרה בין השנים 1993–1989 בארצות הברית יוצרו 22 יחידות 2 דלתות - בתצורה "Scissor doors" (אנ') מספר מושבים : 2 מנוע מרכזי-אחורי-רוחבי 6.0 ליטר, מגדש טורבו כפול מנועי בנזין סוג הנעה : הנעה אחורית פלטפורמה: "פולימר מחוזק בסיבי פחמן" (אנ') ו-קוולאר, לוחות גוף מלוכדים על מונוקוק חלת דבש מאלומיניום קיבולת מכל דלק - 113 ליטר תאוצה בין 0–97 קמ"ש היא 3.9 שניות מקדם גרר : 0.32 "וקטור W8" "וקטור W8", שנת 1991 (צולם בבוורלי הילס במחוז לוס אנג'לס שבקליפורניה) "וקטור W8" "וקטור W8", שנת 1992 "וקטור W8" "וקטור W8" "וקטור W8" - מבט לתא הנהג ולוח מחוונים "וקטור W8" "וקטור W8" וקטור WX-3 וקטור WX-8 וקטור M12 וקטור W2 וקטור M12 מדיה וקבצים בנושא וקטור W8 בוויקישיתוף וקטור W8, סרטון באתר יוטיוב וקטור W8, סרטון באתר יוטיוב "וקטור W8" supercars.net/blog/vector-w8 "וקטור W8" ultimatecarpage.com/car/490/Vector-W8-Twin-Turbo "וקטור W8" motor1.com/features/377270/vector-w8-supercar "וקטור W8" motor1.com/news/364901/driving-vector-w8-video פלטפורמה - קבוצה משותפת של תכנון ייצור והנדסה, הגדרה בסיסית לפלטפורמה במכוניות, מבחינה טכנית, כוללת: שלדת רכב ומתלים (עם צירים) - שם החלק התחתון עשוי מקומה קדמית, רצפה אחורית, תא מנוע ומסגרת (חיזוק התחתית) מונוקוק - מערכת מבנית בה עומסים נתמכים על ידי עור חיצוני של אובייקט, בדומה לקליפת ביצה
ג'וזף דה קאמפ

ג'וזף רודפר דה קאמפ (באנגלית: Joseph Rodefer DeCamp;‏ 5 בנובמבר 1858 – 11 בפברואר 1923) היה צייר ומחנך אמריקאי. נולד בסינסינטי, אוהיו, שם למד אצל פרנק דובנק. במחצית השנייה של שנות ה-70 של המאה ה -19 הוא נסע עם דובנק ועמיתיו ללימודים לאקדמיה המלכותית במינכן. לאחר מכן בילה בפירנצה, איטליה, וחזר לבוסטון בשנת 1883. דה קאמפ התפרסם כחבר באסכולת בוסטון בראשות אדמונד צ'ארלס טרבל ואמיל אוטו גרונדמן, כשהוא מתמקד בציור דיוקנאות, ובשנות ה-1890 אימץ את סגנון הטונליזם. בגיל 12 החל לצייר רישומים בעפרון ציור שפורסמו. הוא היה מייסד "העשירייה" - קבוצת ציירים אימפרסיוניסטים אמריקאים, בשנת 1897. בעקבות מותו הפתאומי של תומאס הובנדן בשנת 1895, נשכר דה קמפ ללמד באקדמיה לאמנויות פנסילבניה בפילדלפיה, פנסילבניה, אך התפטר לאחר שנה. בגלל בריאות לקויה. בשנת 1902 הוא נבחר לאקדמיה הלאומית לעיצוב כאקדמאי חבר. משנת 1903 עד מותו בשנת 1923, היה חבר סגל בבית הספר לאמנות במסצ'וסטס, עכשיו הקולג' לאמנות ועיצוב במסצ'וסטס. שם לימד ציור על פי דגמים ודיוקנאות חיים. הוא גם לימד שיעורי ציור בבית הספר של המוזיאון לאמנויות יפות בבוסטון. בין תלמידיו הייתה גרטרוד נייסון. בשנת 1891 התחתן עם אדית פרנקלין בייקר (1868–1955). נולדו להם ארבעה ילדים: שרה "סאלי" (1892–1973), תיאודור "טד" (1894–1955), לידיה (1896–1974), ופאולין (1899 -). בני המשפחה שימשו דוגמנים למספר מציוריו. שרפה ב-1904 באולפן בוסטון הרסה כמה מאות מציוריו המוקדמים, כולל כמעט את כל נופיו. הוא נפטר בבוקה גרנדה, פלורידה, 1923 הוא זכה במדליית הזהב של טמפל בשנת 1899, מדליית הזהב של בק ב-1912, ופרס ליפינקוט בשנת 1920 שניתן על ידי האקדמיה לאמנויות פנסילבניה בפנסילבניה. בנוסף לאלה זכה במדליות זהב בפריז, בפילדלפיה ועוד. מדיה וקבצים בנושא ג'וזף דה קאמפ בוויקישיתוף ג'וזף דה קאמפ, באתר "Find a Grave" (באנגלית) William Howe Downes, Joseph De Camp and His Work, Art and Progress 4, 1913, עמ' 919–925 Joseph DeCamp Online, www.artcyclopedia.com Joseph Rodefer DeCamp, www.the-athenaeum.org
ת"ל (פירושונים)

האם התכוונתם ל... 430 (מספר) (איט') – מספר טבעי ה'ת"ל – שנה עברית תהילה לדוד (פירושונים)
הוא אלוקינו

הוא אלוקינו הוא ניגון חב"ד מהסוג שמחה, מהניגונים שלימד הרבי מלובביץ' שנפוץ גם מחוץ לחסידות חב"ד, מושר בקהילות שונות וזכה לביצועים רבים. כששרים את השיר בימות החול מבטאים כל אלוהים שבשיר בצורה מצונזרת – "אלוקינו" ו"אלוקים" כדי להימנע מהוצאת שם שמים לבטלה. מילות הניגון הם מתפילת מוסף של שבת ויום טוב, המתפרש כתקוה וביטחון שה' יגאל אותנו בקרובה, מלחין הניגון היה ר' יחיאל הלפרין שהיה החזן אצל רבי שלום דובער שניאורסון ובנו רבי יוסף יצחק.  הוּא אֱלֹקֵינוּ, הוּא אָבִינוּ, הוּא מַלְכֵּנוּ, הוּא מוֹשִׁיעֵנוּ, הוּא יוֹשִׁיעֵנוּ וְיִגְאָלֵנוּ שֵׁנִית בְּקָרוֹב וְיַשְׁמִיעֵנוּ בְּרַחֲמָיו לְעֵינֵי כָּל חַי לֵאמֹר: הֵן גָּאַלְתִּי אֶתְכֶם אַחֲרִית כִּבְרֵאשִׁית, לִהְיוֹת לָכֶם לֵאלֹקִים — קטע מ"ממקומו" בקדושה של תפילת מוסף לשבת וחג את הניגון לימד הרבי הרבי מלובביץ' את חסידיו בשמחת תורה ה'תשכ"ד (1963), שאף הוסיף קטע משלו לניגון הניגון היה מושר בחצר הרבי מדי פעם בזמן אמירת המילים 'הוא אלוקינו' בתפילת 'כתר' שבחזרת הש"ץ במוסף לשבת, מאז חודש אב תש"ם (1980) החלו לניגון אותו בקביעות בחצר הרבי בתפילת חזרת הש"ץ בשבת ויום טוב, וכך נהוג בבתי כנסיות של חב"ד בעולם. הניגון מופיע בספר הניגונים – חב"ד ניגון מספר רכ"ב (222). בשנות ה-60 של המאה ה-20 הופיע השיר באלבום "ניגוני חב"ד" 5 של ניח"ח, ב־1995 הופיע הניגון באלבום "ניגוני הרבי" של אבי פיאמנטה בביצוע מנדי ג'רופי, ב־2011, הופיע הניגון באלבום "עתיקא קדישא" של יצחק מאיר ובאלבום לחיים טיש חב"ד, ב־2015 באלבום צמאה 1 בביצוע של אריאל זילבר, ב־2017 הופיע הניגון באלבום "הניגונים" של משה לאופר בביצוע של שמחה פרידמן ועוד. השיר בוצע במהלך השנים גם על ידי שולי רנד, אודי דוידי, חיים ישראל, ישי ריבו, אברהם פריד ואחרים. בשנת תש"ף (2020) נחשף הקלטה של הרב יואל כהן ששר את הניגון בחשוון תשכ"ד, זמן קצר אחרי שהרבי לימד את הניגון מידע על היצירה "הוא אלוקינו" באתר מיוזיק בריינז שירת הניגון אצל הרבי מליובביץ' בהתוועדות, ערוץ jem ביוטיוב הוא אלוקינו - תווים לפסנתר, בביצוע דורון טויסטר, סרטון באתר יוטיוב הטקסט הוא כפי נוסח בעל התניא בסידורו, מצונזר כפי ששרים בפועל "אלוקים" ו"אלוקינו" לב לייבמן הוא אלוקינו יוטיוב הוא אלוקינו באתר חבד.אורג הוא אלוקינו ביוטיוב הוא אלוקינו – חב"ד ביוטיוב הוא אלוקינו ביוטיוב אריאל זילבר – הוא אלוקינו באתר יוטיוב אודות האלבום-הוא אלוקינו שמחה פרידמן אלבום הניגונים צבי סופר, נחשפו הקלטות נדירות של ה'חוזר' הגה"ח ר' יואל כהן אתר col תמוז 2020
תומאס הובנדן

תומאס הובנדן (באנגלית: Thomas Hovenden;‏ 28 בדצמבר 1840 – 14 באוגוסט 1895), היה אמן ומורה אמריקאי ממוצא אירי. הוא צייר סצנות משפחתיות, ונושאים עלילתיים. תומאס הובנדן נולד בקורק, אירלנד. הוריו נפטרו בזמן הרעב הגדול באירלנד והוא הועבר לבית יתומים בגיל שש. שם הוא למד נגרות ומאוחר יותר למד בבית הספר לעיצוב בקורק. בשנת 1863 היגר לארצות הברית, ולמד באקדמיה הלאומית לעיצוב בעיר ניו יורק. הוא עבר לבולטימור בשנת 1868 ואחר כך נסע לפריז בשנת 1874. הוא למד בבית הספר לאמנויות אצל קבנל אך את רוב זמנו בילה במושבת האמנים האמריקאיים בפונט-אוון בבריטני בראשות רוברט וילי, שם צייר תמונות רבות של האיכרים. כשחזר לאמריקה בשנת 1880, הוא היה חבר באגודת האמנים האמריקאים וחבר עמית באקדמיה הלאומית לעיצוב. הוא התחתן עם הלן קורסון בשנת 1881, אמנית שפגש בפונט-אוון, והתיישב בבית האחוזה של אביה בפלימות', מחוץ לפילדלפיה. היא הגיעה ממשפחה שהתנגדו לעבדות. האסם שלהם, שימש כסטודיו של הובנדן, ושימש גם לישיבות של הפעילים נגד העבדות. הוא הוזמן על ידי מר רובינס באטל לצייר תמונה היסטורית של מנהיג הקבוצה ג'ון בראון, שנהרג בפעילותו נגד העבדות והפך לגיבור לאומי. הוא צייר את הרגעים האחרונים של ג'ון בראון בשנת 1884. בשנת 1886 התמנה לפרופסור לציור ורישום באקדמיה לאמנויות יפות בפנסילבניה, והחליף את תומאס אייקינס שפוטר בגלל השימוש שלו במודלים עירומים בשעורי האמנות. בין תלמידיו של הובנדן היו הפסל אלכסנדר סטירלינג קלדר ורוברט אנרי. תומאס הובנדן נהרג בגיל 54, יחד עם ילדה בת עשר, על ידי קטר רכבת במעבר חצייה ליד ביתו במפגש פלימות'. דיווחי העיתונים כתבו כי מותו היה תוצאה של מאמץ הרואי להציל את הנערה, בזמן שהחקירה של המשטרה קבעה כי מותו היה בתאונה. ביתו של תומאס הובנדן, והאסם שהיה מקום מפגש פוליטי, נרשמו כמקומות היסטוריים בשנת 1971. הוא קבור בבית הקברות בפלימות'. מדיה וקבצים בנושא תומאס הובנדן בוויקישיתוף Chisholm, Hugh, ed. (1911). "Hovenden, Thomas" . Encyclopædia Britannica. 13 (11th ed.). Cambridge University Press. p. 829. Hovenden, Thomas. New International Encyclopedia. 1905. Thomas Hovenden: American Painter of Hearth and Homeland; article by Michael Schantz, www.tfaoi.com National Register Information System. National Register of Historic Places. National Park Service. July 9, 2010.
ת"מ (פירושונים)

האם התכוונתם ל... 440 (מספר) (אנ') – מספר טבעי ה'ת"ם – שנה עברית תורת משה – ספרו של רבי משה אלשיך על התורה תורת משה – ספרו של החתם סופר על התורה תחנה מרכזית
טראוויס בנקס

טראוויס בליג (באנגלית: Travis Bligh; נולד ב-15 בפברואר 1987) הידוע יותר בשם הבמה שלו, טראוויס בנקס הוא מתאבק ניו זילנדי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. כמו כן, הוא הופיע במספר ארגוני היאבקות עצמאיים כמו Fight Club Pro,‏ What Culture Pro Wrestling,‏ Attack! Pro Wrestling,‏ Revolution Pro Wrestling, ובעיקר ב-Progress Wrestling, שבו הוא היה אלוף עולם. כשבליג שימש כמאמן בארגון ההיאבקות Fight Club: Pro, הוא היה מעורב במערכת יחסים עם המתאמנת מילי מקנזי, שהייתה בת 17 באותה התקופה, בעוד שבליג היה בן 30. בשנת 2020, מקנזי האשימה את בנקס בכך שהוא ניצל את מעמדו כדי לתמרן אותה, לפגוע בה נפשית ורגשית ולהטריד אותה. כתוצאה מכך, בנקס שהיה באותו הזמן חלק מארגון ההיאבקות WWE, שוחרר מהחוזה שלו. הישגים בארגון ההיאבקות Attack! Pro Wrestling אליפות Attack! 24/7 (פעם אחת) הישגים בארגון ההיאבקות Defiant Wrestling אליפות האינטרנט של Defiant (פעם אחת) הישגים בארגון ההיאבקות Fight Club: Pro - FCP אליפות העולם של FCP (פעם אחת) טורניר הנצח (2016) הישגים בארגון ההיאבקות Impact Pro Wrestling - IPW אליפות ניו זילנד במשקל כבד של IPW (פעמיים) אליפות גביע ארמגדון (פעם אחת) הישגים בארגון ההיאבקות Lucha Forever אליפות Lucha Forever (פעם אחת) הישגים בארגון ההיאבקות New Zealand Wide Pro Wrestling - NZWPW אליפות הזוגות של NZWPW (פעם אחת) - עם J.C. סטאר הישגים בארגון ההיאבקות Progress Wrestling אליפות העולם של Progress (פעם אחת) Super Strong Style 16‏ (2017) הישגים במגזין ההיאבקות Pro Wrestling Illustrated - PWI PWI דירג אותו במקום ה-67 מתוך 500 המתאבקים הטובים ביותר לשנת 2018 הישגים בארגון ההיאבקות Revolution Pro Wrestling - RevPro אליפות הזוגות הבריטית הבלתי מעורערת (פעם אחת) - עם כריס ברוקס הישגים בארגון ההיאבקות White Wolf Wrestling אליפות טריפל W הבלתי מעורערת (פעם אחת) מדיה וקבצים בנושא טראוויס בנקס בוויקישיתוף טראוויס בנקס, ברשת החברתית פייסבוק טראוויס בנקס, ברשת החברתית אקס (טוויטר) טראוויס בנקס, ברשת החברתית אינסטגרם טראוויס בנקס, באתר WWE.com להיאבקות מקצועית טראוויס בנקס, באתר Online World of Wrestling מילי מקנזי חושפת צילומי מסך של שיחותיה עם טראוויס בנקס טראוויס בנקס שוחרר מהחוזה שלו ב-WWE
בית הכנסת בבודהוואר

בית הכנסת בבודהוואר (בהונגרית: Budavári zsidó imaház) הוא בית כנסת בבודה ברובע הראשון של בודפשט, ברובע של הטירה ההיסטורית, בקומת הקרקע של רחוב מיהאי טאנצ'יץ' 26. בית הכנסת הוקם ככל הנראה בסוף המאה ה-14, וכעבור כ-700 שנה, ב-6 בספטמבר 2018, נחנך ונפתח מחדש על ידי הקהילה היהודית המאוחדת בהונגריה. תולדות הרובע היהודי בבודה ובית הכנסת שלו מגיע עד ימי הביניים. חשוב להזכיר כי העיר בודה נוסדה על ידי בלה הרביעי, מלך הונגריה אחרי הפלישה המונגולית לאירופה, לרבות להונגריה בשנים 1241–1242. המלך בלה, נתן רשות גם ליהודים להתיישב בעיר. המלך הוציא כתב זכויות (פריבילגיות) בשנת 1251, בו הסדיר את זכויותיהם וחירויותם של היהודים. תקנות אלה נותרו בתוקפן פחות או יותר לאורך כל ימי הביניים בשטחה של ממלכת הונגריה. הרובע היהודי הראשון בבודה פסק מלהתקיים לראשונה בשנת 1360 לזמן קצר בגלל חוסר הסובלנות הדתית של לאיוש הראשון, מלך הונגריה, אך בעיקר מפני שהיה זקוק לבתיהם של היהודים, לכן גירש אותם. עם זאת הגירוש לא נמשך זמן רב ומשנת 1364 יכלו היהודים לחזור לבודה. מרכושם ברובע העתיק יכלו להשתמש רק בבית הכנסת. הרובע היהודי הראשון חוסל לתקופה ארוכה יותר בשנת 1420, בתקופת מלך הונגריה זיגיסמונד שהיה זיגיסמונד, קיסר האימפריה הרומית הקדושה. לאחר החפירות והגילוי שוקם חלקית בית הכנסת בשנת 1964, צורף לאחר מכן ל"מוזיאון ההיסטוריה של בודפשט" ותפקד כמקום לתצוגות. החל מסתיו 2018 המקום חזר לייעודו המקורי, כלומר הפך שוב לזירת עבודת ה', אך הוא שמר גם על תפקודו התרבותי הקודם. בבית התפילה נוכל לראות שני ציורי קיר גדולים יותר וכמה שברי ציורי קיר שנחפרו. מבין שני הגדולים מצד שמאל אנו יכולים לקרוא חץ מתוח ובתוכו משפט מתפילת חנה (אמו של שמואל הנביא), ואילו מימין אנו מוצאים ציטוט מספר במדבר, את ברכת הכהנים, בפרסקו של דמות מגן הדוד. לאחר כמעט 700 שנה כאמור, ב-6 בספטמבר 2018, בטקס חנוכה לפני השנה החדשה ה'תשע"ז, חזרו חיי הדת והקהילה בין קירות אחד מבתי הכנסת העתיקים בעולם. דוד ב. קורנשטיין, שגריר ארצות הברית של אמריקה בבודפשט וד"ר יאנוש אדר נשיא הונגריה השתתפו בחנוכת בית הכנסת. שלמה קבש, רבה של קהילת חב"ד בירך. לאחר סיום טקס הכנסת ספר התורה, נשא דברים הרב ברוך אוברלנדר, מייסד ומנהיג תנועת חב"ד בבודפשט והחונך של הרב פיית ובירך את תלמידו שקיבל סמיכה לרבנות. רשימת בתי הכנסת בהונגריה מדיה וקבצים בנושא בית הכנסת בבודהוואר בוויקישיתוף https://1.kerulet.ittlakunk.hu/holmi/kultura-szorakozas/kozepkori-zsido-imahaz
יחסי דומיניקה – קוריאה הדרומית

יחסי דומיניקה–קוריאה הדרומית הם היחסים הדיפלומטיים הרשמיים שבין קהיליית דומיניקה לבין הרפובליקה של קוריאה. בין קהיליית דומיניקה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין קהיליית דומיניקה לבין הרפובליקה של קוריאה כוננו ב-3 בנובמבר 1978. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן. מאי 2002 - פייר צ'ארלס, ראש ממשלת דומיניקה דומיניקה אינה מיוצגת בקוריאה הדרומית, הן בדרג השגרירות הן דרג הקונסולרי. קוריאה הדרומית אינה מיוצגת בדומיניקה בדרג השגרירות. קוריאה הדרומית מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה. קוריאה הדרומית האמינה את שגרירותה שבסנטו דומינגו, בירת הרפובליקה הדומיניקנית הסמוכה, על דומיניקה. Commonwealth of Dominica, אתר משרד החוץ של קוריאה הדרומית CONSULATE OF THE REPUBLIC OF KOREA IN ROSEAU, DOMINICA Embajada de la República de Corea en la República Dominicana
ת"ק (פירושונים)

האם התכוונתם ל... 500 (מספר) – מספר טבעי ה'ת"ק – שנה עברית תנא קמא – התנא שדבריו מוזכרים (במשנה) ראשונה, שבדרך כלל ההלכה כמותו 500 (פירושונים)